बिजूका: कवितायेँ : अंजनी शर्मा
कवितायेँ : अंजनी शर्मा
समूह के साथी की रचना के अन्तर्गत आज पढ़िए अंजनी शर्मा की ये रचनाऐं।
प्रवेश वर्जित
क्यों नहीं होती
ऐसी ताकत
अनचाही नजरों को
निकाला जा सके
सरहदों के पार
सरहदें नहीं होती
केवल देश
और गाँव की
होती हैं अपनी
निजता की भी
अपनी निजता पर
अतिक्रमण के लिए
इस दखलंदाजी के लिए
बंद करते हैं हाथ
उन दरवाजों को
जहाँ लिखा है
अतिक्रमण करनेवाली
नजरें ही
अनदेखा कर देती हैं
वो देखो
वो देखो लगाया
फिर किसी ने
तुलसी को दीया
छितरे किनारों वाले
शाम के सिंदूरी
रूमाल की तुरपन
किसी ने की है अभी
घोंसलों में
लौटे हैं
परिन्दे अभी
दिनभर की थकान
दरवाजे के पीछे कहीं
धुंआ उठा है
उस घर की
खिडकी से अभी
हांडी में चढी है दाल
और फूल रहे हैं
फुलके अभी
छिटका है पानी
खटिया पे
पसरेंगे ये बच्चे
और आती ही होगी
नन्ही परी अभी
उठ बैठा है कोई
पानी पीने के बहाने से
सेंध लगाकर
भागा है
कोई चोर अभी
नींद की खुमारी से
आंख मलते -मलते
जागेगा अभी
गलियाँ हैं तो नुक्कड़ हैं
नुक्कड़ हैं तो
एकाध कोई
फक्कड भी हैं
गलियाँ हैं तो बतियाँ हैं
बतियाँ ही नहीं
कनबतियाँ भी हैं
कनबतियों के संग
मनबतियाँ भी हैं
गलियाँ हैं तो गिल्ली है
गिल्ली संग डंडा है
गिल्ली डंडे का
मौसम ठंडा है
गलियाँ हैं तो
नजारे हैं
नजारे हैं तो
नजरें हैं
नजरें हैं तो
चार तो होंगी ही
जो नजरें चार हैं
गलियों में किस्से हैं
किस्सों के कुछ हिस्से
सच्चे हैं
सच्चे -झूठे की बात न करो
बस सुन लो
और कह दो कि
अच्छे हैं
गलियों के भीतर
भीतर -भीतर
कई सारी गलियाँ हैं
इन गलियों के फेरों में
न पडना
ये गलियाँ तो
भूलभुलैया हैं
घर हैं
घर के संग आँगन हैं
आँगनों के बीच हैं गलियाँ
या गलियों की
बगल में आँगन है
सब गड्ड-मड्ड है
क्योंकि मोड
बहुत है गलियों में
पर इन गलियों के
न कोई ओर हैं
न छोर हैं
कुछ खिडकियाँ हैं
साथ में दरवाजे भी हैं
जो खुलते हैं
अजनबी भी
जो इन खिडकी -दरवाजों
के जरिये
हो जाते हैं बस
इन गलियों के
गलियाँ मुड जाती हैं
जैसे उम्र गुजर जाती है
एक छोर पर आकर
गलियों के मोड पर
बाकी हैं निशान
जीती हैं अपनी जिंदगी
ये गलियाँ
कई सदियाँ
कविताएं अच्छी है ।वो देखो मुझे बहुत पसन्द आई ।बड़ी शांत, परिचय देती कविता । गलियाँ अपने आप में एक वर्णन है जो की रोचक लग रही है । प्रवेश वर्जित में बहुत कुछ कहा जा सकता था सरहदों के लिए , जिसकी मुझे कमी लगी ।
अलकनंदा साने:-
छोटी लेकिन पूर्ण कविताएं हैं। जिस तरह किसी वाहन को कम गति में चलाना ज्यादा चुनौती पूर्ण होता है वैसे ही कम शब्दों में बात रखना मुश्किल होता है । वो देखो कविता में कुछ बिम्ब नए हैं और शब्द प्रवाह को गति देते हैं । गलियां श्रृंखला भी बेहतर है पर मुझे सबसे अच्छी कविता प्रवेश वर्जित लगी । शुभकामना।
राजेन्द्र गुप्ता:-
वाह। बनारस की गालियां याद आ गयीं।साथ ही शिव प्रसाद सिंह का "गली आगे मुड़ती है"।
इन गलियों की तरह ही न ज़िन्दग़ी का ओर है न छोर। वाह।
प्रवेश वर्जित' वाकई अच्छी कविता है।अलकनंदा जी से सहमत कि कवि ने कम शब्दों में सार्थक बात की हैं। गलियां श्रृंखला की कविताएँ भी अच्छी हैं।
कविताएं अभी देख सका।
मधुर कविताएं। स्वाद भरी। " वो देखो " पढ़कर तो मन मिठास से भर गया।
इस मिठास के बीच शिद्दत के साथ अपनी बात रखने का साहस। साधुवाद।
डॉ राजेन्द्र श्रीवास्तव, पुणे
अरुण यादव:-
शब्दों की मितव्ययिता पाठकों की सोच को स्पेस देती है। काव्य की यही कला शब्दों की असल ताकत को प्रकट करती है और हम कविता के जादू में घिर जाते है। साधारण से विशिष्ट का रचाव करतीं ये कविताएं प्रभावित करती हैं। रचनाकार को बधाई शुभकामनाएं।ं
बलविंदर:-
इन उम्दा कविताओं के लिए अंजनी जी को दाद-ओ-मुबारकबाद पेश है.
"गली" वाली कविताओं को देख कर "गली" पर बशीर बद्र साहब का एक शेर् याद आ गया..फ़रमाते हैं..
हम दिल्ली भी हो आये, लाहौर भी घूम
ऐ यार मगर तेरी गली, तेरी गली है।
प्रवेश वर्जित और वो देखो दोनों बहुत अर्थवान कविताएँ। आकर्षण की एक लय मे गुंधी। और शब्दों की कसीदाकारी से बनी गलियाँ। कथ्य सा ही शिल्प। गलियों में अनेक गलियाँ उसी तरह शब्दों से निकले अनेक शब्द उनसे बने मुहावरे और शब्द बिम्ब।
एक आध जगह गलियों के अंश कुछ सपाट हुए पर समग्रता में देखें तो खुद लौट गए हम भी उन्ही गलियों में।
कवि को बधाई
मनीषा जी का शुक्रिया
गरिमा श्रीवास्तव:-
सुन्दर और अर्थवान कवितायेँ प्रकाशित करने के लिए धन्यवाद।ये भी कि गलियों की संस्कृति धीरे धीरे छूटती जा रही है ऊंची अट्टालिकाओं के डब्बेनुमा कमरों में कैद लोगों की आनेवाली सन्ततियां पूछेंगी गलियां और चौक क्या होते थे।अमृतलाल नागर के उपन्यास' बूँद और समुद्र' की गलियां याद आ गयीं जो चौक की ऒर खुलती हैं।गलियांश्रृंखला की कवितायेँ हमारे भीतर और बाहर की गलियां हैं।देश से बाहर होने की वजह से बिजूका नियमित देख नहीं पा रही हूँ।कल की बोध कथा पढ़ी ,अच्छी थी पर सुधीजनों से एक जिज्ञासा है पुरुषार्थ क्या है-क्या इसका स्त्रीलिंग 'है?यदि नहीं तो क्या स्त्रीलिंग चुहिया,पत्नी के सन्दर्भ में 'पुरुषार्थ 'का प्रयोग उचित है।कल की पोस्ट आज पढ़ी इसलिए ये जिज्ञासा आज।यदि हस्तक्षेप हो तो अग्रिम क्षमा।
पदमा शर्मा :-
"शाम के सिंदूरी रूमाल की तूरपन" बहुत सुन्दर रूपक। "दिन भर की थकान टंगी है दरवाजे के पीछे" ... कहानियो की खटिया.... अच्छे उपमान। गलियों कइ विविध रूपों के साथ उपरोक्त कवितायेँ सुन्दर भाव और अर्थ लिए हैं। कवि/ कवयित्री को बधाई
प्रवेश वर्जित एक गंभीर प्रश्न उठाती है ।वो देखो अपने आसपास होने वाली हलचलों को सुंदर बिंबो के द्वारा प्रकट करती है । ' सिंदूरी रुमाल की तुरपन ' 'दरवाजे के पीछे टंगी थकान ' ' कहानियों की खटिया' मन मोह लेते हैं । गलियाों को हर कोण से देख कर उनकी विस्तृत व्याख्या है । बधाई ।
छोटे शब्दों में अर्थपूर्ण बात कही गयी है। कविताओ में चित्रमयता है। सभी कविताऐ अपने कथ्य व शिल्प में पूर्ण हैं। तीसरी कविता गलियाँ में गली को विभिन्न तरह से प्रस्तुत किया गया है। कवि को बधाई
प्रवेश वर्जित कविता में गहराई लिए गंभीर विषय की सहज अभिव्यक्ति है। 'निजता की सरहदे' बहुत गहरी बात कही गई है वह भी बहुत सरलता से।
'गलियां' बहुत सी यादों की गलियों में आत्मीयता से घुमाती है और पढते हुए गुम भी हो जाते हैं।
'वो देखो' में सुंदर शब्दों के चयन के साथ दिल में उतरती कविता।
अद्भुत बिम्ब हैं शाम के सिंदूरी रूमाल की तुरपन। थकान दरवाजे के पीछे टंगा होना। सपनों में सेंघ लगाकर चोर का भागना। कहानियों की खटिया पे....बहुत सुंदर रूपक।
सभी कविताएं परिपक्व लगती हैं। दिल से लिखी सो सीधे दिल में उतरती हैं।
रचयिता को ढेर सारी बधाई और शुभकामनाएं।
बिजूका का आभार।
सभी कविताएँ अच्छी लगीं। विशेष कर प्रवेश वर्जित और वो देखो। गलियों की भूलभुलैया और उनमें रचता बस्ता जीवन अब कविताओं में ही संरक्षित बचेगा। और सम्भवतः यह भी होगा कि मल्टी /फ्लेट/पार्किंग स्पेस/लिफ्ट/चढ़ाव भी धीरे से कविता में प्रवेश कर जाएंगे। जहां जीवन वहाँ कविता।
अभी अभी तसल्ली से कविताएँ पढ़ पाया। छोटी-छोटी पंक्तियों में कही गयी बातें मन मोह लेती हैं।
प्रवेश वर्जित और गलियाँ-2,3,4 ख़ासतौर पर पसंद आयीं।
अंजनी जी का धन्यवाद जो हमें इतनी उम्दा कविताओं से वाबस्ता कराया।
अंजनी शर्मा:-
प्रज्ञा जी ,ब्रजेश जी , सुषमा जी , अर्जुन जी ,गरिमा जी , पदमा जी, संजय जी ,कविता जी , मनीषा जी ,मीनाक्षी जी , किसलय जी
आप सभी की सकारात्मक टिप्पणियों के लिए तथा उत्साहवर्धन के लिए हृदय से धन्यवाद ।
इस अनूठे साहित्यिक सेतु "बिजूका " की आभारी हूँ।
प्रस्तुतकर्ता मनचन्दा पानी पर 23:07
कविता : कारगिल : अरुण आदित्य
लेख : रिंग टोन का बाजार और संस्कृति : प्रियदर्शन
कहानी : नाज़िया फातमा
कविता : हम बच्चे बन जाये : दीपक वसन्त
व्यंग्य : शरद जोशी
कहानी : निधि जैन
बीजलेख : आंच से कहीं अधिक : निरंजन श्रोत्रिय
ग़ज़ल : अहमद फ़राज
कहानी : अंतिम इच्छा : अरुण यादव
कविता : अनंत के लिए क्षणिक बारिश : बोरीस पास्तरनाक...
डायरी : मधु कांकरिया
कविता : यक़ीन दिलाने की क़वायद : डॉ राजेन्द्र श्रीवा...
लेख : चलो सेल्फ़ी सेल्फ़ी खेलें : प्रज्ञा जोशी
ग़ज़ल : जिगर मुरादाबादी
कविता : मार्टिन कार्टर
कविता : खेल : दुन्या मिखाइल
ग़ज़ल : आनिस मोईन
आलेख : भाषायी साम्प्रदायिकता : आलोक वाजपेयी
लेख : कहानी कहने की कला : वाल्टर बेंजामिन
कहानी : तुम्हारी बिरादरी नहीं सुधरेगी : शालिनी वाज...
वरिष्ठ साहित्यकार ह्दयेश जी की डायरी के कुछ पन्ने
चर्चा : अभिव्यक्ति की स्वतंत्रता का वास्तविक अर्थ...
चर्चा : बिजूका समूह में अनुशासन : अलकनंदा साने
कविता : ब्लादीमिर मायकोव्स्की, अनुवाद : वरयाम सिंह...
संस्मरण : सरस्वती का प्रकाशन : राहुल सांकृत्यायन
तीन कहानी : अशोक जैन